Pabo (kakanon)

An karneng pabo, iyo an karne kan pabo, asin tipikal ini hale sa pig'aataman na pabo, alagad pwede man sa layas na pabo. Ini popular na popular na giso, orog na sa Norte Amerika asin sa Reyno Unido, kun saen ini tradisyonal na kinokunsomo sa mga piyestang makahulogan na gayo arog kan inaapod na Thanksgiving asin Pasko (Krismas) pero dawa man sa ordinaryong karakanan.

Pag'andam asin produksyon
An mga pabo pinapabakal giris na o giniling, asin bilog na bilog pa siring sa manok na an payo, mga bitis asin balukag pigharale na. An pabong kinoronang inapod iyo idtong hinalean payo asin mga paa saka mga pakpak. An pinagyelong (frozen) bilog na pabo popular na gayo. Mga giniris o pinidasong pabo parati ginagamit sa sandwich o siniserbing cold cuts; asin sa mga kaso na kaipohan manok, pabong karne an kasalida. Giniling na pabong karne tinitinda sa saod bilang karibay sa karneng baka ta marhay sa salud an pabantog. Kun medyo sapote an preparasyon kan pabong karne, ini naluwas na bakong mamulot-pulot siring sa ibang karne arog kan sa manok o itik.
Mga layas na pabo, orawang teknikal haros mayong pinag'iba sa inataman na pabong karne, ini medyo iba man daa an lasa o namit, sa mga inataman na pabo sa poltri. Ini an karne mas mairom siring man an daghan na may 'maisog' na pannamit. An lasa patin kaini nag'iiba depende sa panahon na kun dakul an tinutuka na mga insekto arog halimbawa kun summer o sa panahaon na an dyeta haros mga doot sana ta igdi mas maluru-labsay an lasa. An mga gugurang man na kasta nin pabo naiiba man sa namit. An tradisyonal na pinag'ataman na mga Ingles na pabo, an karne kaini designado sa EU asin sa UK na Traditional Speciality Guaranteed sa irarom na markang Traditional Farmfresh Turkey.

Toltolan

Kategorya:Mga gisong Amerikano
Kategorya:Mga gisong Kanadyano
Kategorya:Mga Pamaskong pagkakan
Kategorya:Mga Native na gisong Amerikasno
Kategorya:Produktong poltri
Kategorya:Stuffed dishes
Kategorya:Mga pang-Thanksgiving na pagkakan
Kategorya:Mga iba-ibang tipo nin pagkakan